Mikročip
Mikročip, mikromreža, mikromatrica ili mikroniz, preciznije biomikročip (široko rasprostranjen i engleski naziv microarray) je multipleksna laboratorija na čipu. To je dvodimenzijskii niz na čvrstoj podlozi – obično staklena pločica ili silikonska tankoslojna ćelija – ispitivanje velike količine biološkog materijala, korištenjem prosijavanja velike propusnosti minijaturnih, multipleksiranih i paralelnih metoda obrade i detekcije. Koncept i metodologija mikromreža prvi put predstavljen je i ilustriran u mikromrežama antitijela (također zvanim i matrica antitela) od Tse Wen Changa 1983. godine u jednoj naučnoj publikaciji i seriji patenata. Industrija "genskih čipova" počela je značajno rasti nakon članka iz 1995. u Science Magazine, koji su objavili Ron Davis i Pat Brown na Univerzitetu Stanford. Osnivanjem kompanija, kao što su Affymetrix, Agilent, Applied Microarrays, Arrayjet, Illumina, i druge, tehnologije DNK microarray postaju najsofisticiraniji i najčešće korištene, dok se upotreba proteinskih, peptidnih i ugljikohidratnih mikronizova širi. Mikročipovi su laboratorijski alat koji se koristi za otkrivanje ekspresije hiljada gena u isto vrijeme. DNK mikročipovi su mikroskopski dijapozitivi koji su odštampani sa hiljadama sitnih znakova u definizanim položajima, a svako mjesto sadrži poznatu sekvencu ili gen DNK. Tipovi mikročipova/mikromreža uključuju: DNK-mikročip, kao što su cRNK mikronizovi, oligonukleotidni, BAC mikromreže i SNP- mikromreže MMčipovi, za nadzor populacija mikroRNK Proteinski mikročipovi Peptidni mikročipovi, za detaljne analize ili optimizaciju interakcija protein -protein s Tkivni mikročipovi Ćelijski mikročipovi (takođe se nazivaju i transfekcijski) Mikročipovi hemijskih spojeva Mikročipovi antitijela Glikanski čipovi (ugljikohidratni čipovi) Fenotipski mikročipovi Interferometrijski senzor za prikaz refleksije (IRIS) Na području biotehnologije CMOS -a razvijaju se novi tipovi mikročipova. Nakon što se napajaju magnetne nanočestice, pojedinačne ćelije se mogu neovisno i istovremeno pomicati na mikronizu magnetnih zavojnica. Mikročip nuklearne magnetne rezonance mikrozavojnica je u razvoju.